اینو لوگ

اینو متعلقہ مقامی لوگوں کا ایک نسلی گروہ ہے جس کا تعلق شمالی جاپان سے ہے، نیز بحیرہ اوخوتسک کے ارد گرد کی سرزمین، بشمول ہوکائیڈو جزیرہ، شمال مشرقی ہونشو جزیرہ، جزیرہ سخالن، جزائر کریل، کامچٹکا جزیرہ نما اور خابروسک کرائی۔ یہ جدید جاپانیوں اور روسیوں کی آمد سے پہلے ہی سے ان علاقوں میں موجود تھے۔     ان خطوں کو اکثر تاریخی جاپانی تحریروں میں ایزو   کہا جاتا ہے۔

سرکاری اندازے کے مطابق جاپان میں اینو کی کل آبادی 25,000 ہے۔ غیر سرکاری تخمینے کے مطابق کل آبادی 200,000 یا اس سے زیادہ ہے، کیونکہ اینو کے جاپانی معاشرے میں تقریباً مجموعی طور پر ضم ہونے کے نتیجے میں اینو نسل کے بہت سے افراد کو اپنے نسب کا علم نہیں ہے۔ 

اینو جاپانی جزیروں کی واحد بڑی نسلی اقلیتوں میں سے ایک ہیں جن کی ایک الگ اور انتہائی منفرد ثقافت اور طرز زندگی ہے۔ وہ کم از کم اٹھارہویں صدی سے بڑی جاپانی آبادی کے ذریعہ جبری انضمام، نوآبادیات اور نسلی اور ثقافتی نسل کشی کا شکار رہ چکے ہیں۔ میجی بحالی کے ارد گرد انیسویں صدی میں جاپانی انضمام کی پالیسیوں میں اینو لوگوں کو ان کی زمین سے زبردستی ہٹانا شامل تھا۔ اس کے نتیجے میں، انھیں زندگی کے روایتی طریقے جیسے کہ شکار اور ماہی گیری کو ترک کرنے پر مجبور کیا گیا۔ اینو لوگوں کو اپنے مذہب پر عمل کرنے کی اجازت نہیں تھی اور انھیں جاپانی زبان کے اسکولوں میں دھکیل دیا گیا جہاں اینو زبان بولنے پر سختی سے پابندی تھی۔ سنہ 1966ء میں، تقریباً 300 مقامی عینو بولنے والے تھے، تاہم، سنہ 2008ء میں صرف 100 کے قریب رہ گئے۔  Hohmann, S. (2008). 

زمرہ:جاپان کے نسلی گروہ
زمرہ:روس کے نسلی گروہ
زمرہ:ایشیا میں نسل کشیاں
زمرہ:تاریخ ہوکائیدو
زمرہ:تاریخ شمال مشرقی ایشیا
زمرہ:تاریخ سخالن
زمرہ:کاماکورا-دور جاپان کی شخصیات